כריסטופר מלוני

כריסטופר פיטר מלוני (אנגלית: Christopher Peter Meloni; נולד ב-2 באפריל 1961) הוא שחקן ובמאי אמריקאי. ידוע בזכות גילום דמותו של הבלש המשטרתי אליוט סטייבלר בסדרת הטלוויזיה "חוק וסדר: מדור מיוחד" (עליו קיבל מועמדות לפרס אמי) ובסדרת הספין-אוף "חוק וסדר: פשע מאורגן", וגם בתור האסיר כריס קלר בדרמת בית הסוהר מבית HBO - "אוז". מלוני הצעיר מבין שלושה אחים נולד בוושינגטון לקרול ולרוברט מלוני. אביו היה אנדוקרינולוג ממוצא איטלקי ואמו עקרת בית ממוצא קנדי-צרפתי. למד משחק באוניברסיטת קולורדו, שם סיים תואר בהיסטוריה. לאחר לימודיו נסע לניו יורק כדי ללמוד משחק אצל השחקן סנפורד מייסנר, בבית ספר למשחק "בית הבובות השכונתי". מלוני ערך את הופעת הבכורה שלו בתור שחקן קולנוע בשנת 1995 בדרמת הפשע האפוקליפטית "12 קופים" בתור בלש שדה התעופה הלפרין. ב-1996 שיחק במותחן הפשע "קשורות" בתור המפיונר ג'וני מארזון. ב-1999 הופיע בקומדיה שוברת הקופות "תפוס את הכלה", בתפקיד בוב קלי הארוס של "הכלה הבורחת" מגי קרפנטר (ג'וליה רוברטס). ב-2001 שיחק בקומדיה "קיץ אמריקאי חם ורטוב" בתור יוצא וייטנאם הלום הקרב ג'ין וב-2004 בקטע מהקומדיה "הרולד וקומר משתוללים באמריקה" בתור פריקשואו המציע מקלט להרולד וקומר. מאז לא הופיע בסרטים במשך ארבע שנים וחזר רק ב-2008 לתפקיד משני בדרמה הרומנטית "לילות ברודנטה", בתור ג'ק בעלה של בעלה אדריאן ויליס (דיאן ליין) ולתפקיד קטן בקומדיה "הרולד וקומר 2". בשנת 2009 הופיע בסרט האימה "הנשאים" ודיבב את גיבור העל גרין לנטרן בסרט האנימציה "גרין לנטרן: טיסה ראשונה" בשנת 2017 שיחק בסרט הקומי בכיכובה של איימי שומר, "באמאשל'ך" בבימויו של ג'ונתן לוין. מלוני הצטרף ב-1998 לעונה השנייה של סדרת כותלי הכלא "אוז", בה שיחק בתור האסיר ההומו כריס קלר הנכלא לתקופה של שני מאסרי עולם. מלוני היה מועמד לפרס אמי ב-2006 על התפקיד הראשי שלו בסדרת המשטרה "חוק וסדר: מדור מיוחד" בתור הבלש אליוט סטייבלר. מלוני שיחק בסדרה מהפרק הראשון עד סוף העונה ה-12. על תפקידו בסדרה היה מועמד לפרס אמי לשחקן ראשי מצטיין בסדרה דרמה לשנת 2006. ב-2012 השתתף בעונה החמישית של הסדרה "דם אמיתי" בתפקיד רומן, השליט העליון של קהילת הערפדים שמגיע לעשות סדר בעיירה בון טאמפ. בשנת 2019 החל לדבב את הדמות של ג'יימס גורדון בסדרת ההנפשה "הארלי קווין". בשנת 2020 דיבב בסדרות "איש משפחה" ו-"ריק ומורטי" וגם התארח בסדרת האימה האנתולוגית "אזור הדמדומים". בשנת 2021 שב לגלם את דמותו של הבלש אליוט סטייבלר בסדרת הספין-אוף "חוק וסדר: פשע מאורגן" ברשת NBC. מאז 1995 הוא נשוי למעצבת האמנותית, דוריס שרמן ויליאמס, ולהם בת ובן. מתי אני אהיה נאהבת? (1990) - סרט טלוויזיה בשם הילד (1991) - סרט טלוויזיה משהו לחיות בשבילו: הסיפור של אליסון גרץ (1992) - סרט טלוויזיה ללא נשיקה להתראות (1993) - סרט טלוויזיה מי אני, מה אני? (1994) ג'וניור (1994) 12 קופים (1995) רומן מסוכן (1995) - סרט טלוויזיה קשורות (1996) הכסף מדבר (1997) כל תשע שניות (1997) - סרט טלוויזיה מטרת כדור הארץ (1998) - סרט טלוויזיה הרקוויאם של בראון (1998) פחד ותיעוב בלאס וגאס (1998) הנשמה ממול (1998) ההתעוררות של קרלוס (1999) תפוס את הכלה (1999) משמרת (1999) - סרט טלוויזיה קיץ אמריקאי חם ורטוב (2001) רצח בגרינוויץ' (2002) - סרט טלוויזיה הרולד וקומר משתוללים באמריקה (2004) הרולד וקומר 2: בורחים ממפרץ גואנטנמו (2008) לילות ברודנטה (2008) מורה להתעמלות: הסרט (2008) - סרט טלוויזיה ראיונות קצרים עם גברים נתעבים (2009) הנשאים (2009) גרין לנטרן: טיסה ראשונה (2009) - דיבוב סרט מלוכלך (2011) נורא נחמד (2013) איש הפלדה (2013) 42 (2013) ציפור לבנה בסופת שלג (2014) Small Time ‏(2014) באים ביחד (2014) עיר החטאים: עלמה להרוג (2014) יומנה של נערה מתבגרת (2015) אני הזעם (2016) פורעי חוק (2016) כמעט חברים (2016) באמאשל'ך (2017) חברים דמיוניים (2024) - דיבוב ראשון ו-10 (1990–1989) בני פאנלי (1991–1990) דינוזאורים (1994–1991) הבנים (1993) הופ וגלוריה (1995) מיזרי אוהבת חברה (1995) NYPD Blue ‏(1997–1996) הדון האחרון (1997) לעזוב את אל איי (1997) ברוקלין דרום (1997) רצח מאדום לשחור (1998) אוז (2003-1998) חוק וסדר: מדור מיוחד (1999–הווה) חוק וסדר (2000) סקראבס (2003) רחוב סומסום (2004) חוק וסדר: משפט וצדק (2005) הדיילי שואו (2011) דם אמיתי (2012) קומדי באנג! באנג! (2013) ויפ (2014) ג'ק השורד (2014) המופע של ג'ק וטריומף (2015) קיץ אמריקני חם ורטוב: היום הראשון במחנה (2015) היסטוריה שתויה (2015) הבריחה מג'ורג'יה (2017–2016) - גם במאי הפרק "Auld Acquaintance" קיץ אמריקני חם ורטוב: כעבור עשר שנים (2017) בבית עם איימי סדריס (2017) האפי! (2019–2017) פוזה (2018) סיפורה של שפחה (2019–הווה) הארלי קווין (2019–הווה) - דיבוב חוק וסדר: פשע מאורגן (2021–הווה) קפטן פוֹל (אנ') (2023) - דיבוב מדיה וקבצים בנושא כריסטופר מלוני בוויקישיתוף כריסטופר מלוני, ברשת החברתית פייסבוק כריסטופר מלוני, ברשת החברתית אקס (טוויטר) כריסטופר מלוני, ברשת החברתית אינסטגרם כריסטופר מלוני, במסד הנתונים הקולנועיים IMDb (באנגלית) כריסטופר מלוני, באתר AllMovie (באנגלית) כריסטופר מלוני, במסד הנתונים הקולנועיים KinoPoisk (ברוסית) כריסטופר מלוני, באתר MusicBrainz (באנגלית) חגית גינזבורג‏, כריסטופר מלוני: מ"אוז" ו"חוק וסדר" ל"דם אמיתי" - פרופיל, באתר וואלה, 7 ביוני 2012 ענבל חננאל, בגיל 61: כוכב הטלוויזיה הוא סמל הסקס החדש של הוליווד, במדור "פנאי פלוס" באתר ynet‏, 13 באוקטובר 2022